אופוריה (סדרת טלוויזיה אמריקאית)

אופוריה (באנגלית: Euphoria) היא סדרת נעורים אמריקאית שנוצרה על ידי התסריטאי והמפיק היהודי-אמריקאי סם לוינסון, המבוססת באופן רופף על הסדרה הישראלית באותו השם שנוצרה על ידי רון לשם, דפנה לוין וטמירה ירדני.

הסדרה עלתה לשידור ב-16 ביוני 2019. בישראל, הסדרה משודרת ב-HOT, yes, וסלקום tv.

עונה שלישית של הסדרה נמצאת בפיתוח והצילומים צפויים להתחיל בינואר 2025

ב-7 בנובמבר 2025 פורסם כי העונה השלישית צפויה לצאת באפריל 2026.

תקציר העלילה
חייה של רו (זנדאיה), נערה נרקומנית הסובלת מהפרעה דו־קוטבית, שהשתחררה לאחרונה ממוסד גמילה, משתנים ללא הכר כשהיא פוגשת את ג'ולס, נערה טרנסג'נדרית שעברה לעיר אחרי גירושי הוריה ומחפשת מקום להשתייך אליו. במקביל, הסדרה גם עוקבת אחרי חייהם של חברי כיתתה של רו: נייט, מאדי, קאסי, קאט ולקסי; ומגוללת את התנסויותיהם עם סקס, סמים, חברות, אהבה וטראומה.

דמויות
דמויות ראשיות
 זנדאיה - רו בנט, נערה בת 17 ונרקומנית לשעבר שמתקשה להישאר מפוכחת ולמצוא את מקומה בעולם. רו מאובחנת עם הפרעה טורדנית כפייתית (OCD), הפרעה דו קוטבית (מאניה דיפרסיה) ודיכאון. רו משמשת כמספרת העלילה.
 האנטר שפר - ג'ולס ווהן, נערה טרנסג'נדרית חדשה בעיר. מתיידדת במהירות עם רו. היא מתמודדת עם פגיעה עצמית ובילדותה חלתה במחלת נפש.
 ג'ייקוב אלורדי - נייט ג'ייקובס, ספורטאי מוכשר, בעל נטיות פסיכופתיות וחם מזג שמסתיר ומתקשה להתמודד עם חוסר הביטחון המיני שלו.
 אלכסה דמי - מדלין ״מאדי״ פרז, נמצאת במערכת יחסים לא בריאה לסירוגין עם נייט, מקובלת ובעלת ביטחון עצמי גבוה מאוד. היא מתמודדת עם דיכאון וחרדת נטישה. חברתה הטובה ביותר היא קאסי.
 סידני סוויני - קסנדרה "קאסי" הווארד, אחותה הגדולה של לקסי; שעברה המיני רודף אחריה. נוטה להתאהב בקלות מה שמניע אותה לעשות דברים פזיזיים. בעונה השנייה סופר כי היא יהודייה מצד אימה.
 מוד אפאטאו - אלכסי "לקסי" הווארד, אחותה הצעירה של קאסי; וחברתה הטובה של רו מהילדות. ביישנית אשר מחשיבה את עצמה כ״צופה מן הצד״. חלומה הוא להיות תסריטאית ובמאית. בעונה השנייה סיפרה כי היא יהודייה מצד אימה. בעונה השנייה מתרקמת מערכת יחסים לא מוגדרת בינה לבין פזקו.
 אנגוס קלאוד - פזקו, סוחר סמים מקומי שנשר מהלימודים כדי לעזור לטפל בסבתו, שאכפת לו מפיכחותה של רו ואף בשלב מסוים מסרב למכור לה סמים. בעונה השנייה נרמז כי בינו לבין לקסי מתפתחת מערכת יחסים רומנטית.
 סטורם ריד - ג'יה בנט, אחותה הצעירה של רו.
 אריק דיין - קאל ג'ייקובס, אביו של נייט; אשר מסתיר ממשפחתו סודות.
 ברבי פריירה - קת'רין "קאט" הרננדז, נערה בעלת בעיות תדמית גופנית, שמתחילה לחקור את מיניותה.
 ניקה קינג - לזלי בנט, אמן של רו וג'יה.
 אלג'י סמית' - כריס מקיי, כוכב פוטבול מוכשר המתקשה להסתגל לחייו החדשים בקולג'.

דמויות משנה
 אוסטין אברמס - אית'ן לואיס, בן-זוגה של קאט.
 אלאנה אולבאך - סוז האוורד, אמן של לקסי וקאסי.
 שילה פרננדז - טרבור
 ויל פלץ - לוק קאסטן
 קולמאן דומינגו - עלי
 קיאן ג'ונסון - דניאל
 לוקאס גייג' - טיילר
 סופיה רוז וילסון - בי. בי.
 רובן דריו - טד
 נולאן בייטמן - וס
 טיילר וטריסטיאן טימונס - טרוי ורוי מקיי
 ג׳בון וולטון -  אשטריי, ילד המתגורר עם פזקו וסוחר בסמים.

סקירת סדרה

עונה 1
 מס' הפרק(בסדרה) מס' הפרק(בעונה) שם הפרק שם הפרק בעברית בימוי תסריט תאריך שידור מקורי מדרוג 1  1 Pilot  פיילוט  אוגסטין פריזל  סם לוינסון  16 ביוני 2019  0.577 2  2 Stuntin' Like My Daddy  מהמם כמו אבא שלי  סם לוינסון  23 ביוני 2019  0.574 3  3 Made You Look  עבדתי עליך  30 ביוני 2019  0.493 4  4 Shook One Pt. II  טלטלה 1, חלק 2  7 ביולי 2019  0.609 5  5 03 Bonnie and Clyde  בוני וקלייד גרסת 2003  ג'ניפר מוריסון  14 ביולי 2019  0.579 6  6 The Next Episode  הפרק הבא  פיפה ביאנקו  21 ביולי 2019  0.569 7  7 The Trials and Tribulations of Trying to Pee While Depressed  קשה להשתין כשאת בדיכאון  סם לוינסון  28 ביולי 2019  0.549 8  8 And Salt the Earth Behind You  להמליח את האדמה החרוכה  4 באוגוסט 2019  0.530

ספיישל
 מס' הפרק מס' הפרק(בספיישל) שם הפרק שם הפרק בעברית בימוי תסריט תאריך שידור מקורי מדרוג 9  1 Trouble Don't Last Always  צרות זה לא לתמיד  סם לוינסון  6 בדצמבר 2020  0.236 10  2 F*ck Anyone Who’s Not A Sea Blob  ז*ן על כל מי שלא גוש ים  סם לוינסון  סם לוינסון והאנטר שפר  24 בינואר 2021  0.109

עונה 2
 מס' הפרק(בסדרה) מס' הפרק(בעונה) שם הפרק שם הפרק בעברית בימוי תסריט תאריך שידור מקורי מדרוג 11  1 Trying to Get to Heaven Before They Close the Door  להיכנס לגן עדן לפני שהדלת נסגרת  סם לוינסון  9 בינואר 2022  0.254 12  2 Out of Touch  לא בקשר  16 בינואר 2022  0.279 13  3 Ruminations: Big and Little Bullys  הרהורים - בריונים קטנים וגדולים  23 בינואר 2022  0.264 14  4 You Who Cannot See, Think of Those Who Can  אלו שלא רואים חושבים על אלו שכן  30 בינואר 2022  0.318 15  5 Stand Still Like the Hummingbird  לעמוד ללא ניע כמו יונק דבש  6 בפברואר 2022  0.353 16  6 A Thousand Little Trees of Blood  אלף תלתלים קטנים של דם  13 בפברואר 2022  0.283 17  7 The Theater and It's Double    20 בפברואר 2022  18  8 All My Life, My Heart Has Yearned for a Thing I Cannot Name    27 בפברואר 2022 

הפקה
פיתוח
ב-1 ביוני 2017, הוכרז שרשת HBO הזמינה עיבוד לסדרת הטלוויזיה הישראלית "אופוריה", שנוצרה על ידי רון לשם, דפנה לוין וטמירה ירדני. הסדרה התעתדה להיכתב על ידי התסריטאי סם לוינסון, שמשמש גם כמפיק בפועל של הסדרה לצדם של לשם, לוין, ירדני, הדס מוזס ליכטנשטיין, מירית טובי, יורם מוקדי וגארי לנון.

ב-13 במרץ 2018 נשיאת "HBO", קייסי בלויס, הודיעה בכנס של ה-INTV בירושלים, שהרשת הזמינה את ההפקה כפיילוט. עוד הוכרז שאולפני "A24 Television" ישמשו כחברת ההפקה של הפיילוט.

ב-27 במרץ 2018 הוכרז שהבמאית אוגסטין פריזל תביים את פרק הפיילוט ותשמש כמפיקה בפועל. ב-30 ביולי 2018, הוכרז ש-"HBO" הזמינה את הסדרה באופן רשמי. בנוסף, הוכרז כי כל פרק של הסדרה ייכתב על ידי לוינסון.

בנובמבר 2024, פורסם כי העונה השלישית של הסדרה תתחיל הפקה בינואר 2025, כשלוש שנים לאחר עליית העונה השנייה. העונה תכלול 8 פרקים, ואושרה על ידי מנהל HBO/Max, קייסי בלויס. למרות שמועות על קונפליקטים בלוח הזמנים של השחקנים, בלויס הבהיר כי ההפקה תימשך כמתוכנן. HBO עצרה את ההפקה במקור כדי לוודא שהעונה השלישית תעמוד בקנה אחד עם שתי העונות הקודמות מבחינה יצירתית. העונה השלישית תכלול קפיצה בזמן, כפי שזנדאיה סיפרה בעבר. היא הסבירה כי יש גבול לדרמות של תיכון שניתן להתמודד איתן, וכי הקפיצה בזמן תאפשר לראות את הדמויות בהקשר רחב יותר, מעבר לחוויות שלהן בתיכון. בפברואר 2025, פורסם כי החלה הפקת העונה השלישית.

ליהוק
ב-5 ביוני 2018, הוכרז שזנדאיה, סטורם ריד, מוד אפאטו, בריאן "אסטרו" בראדלי, אריק דיין, אנגוס קלאוד, אלקסה דמי, ג'ייקוב אלורדי, ברבי פריירה, ניקה קינג, האנטר שפר וסידני סוויני יככבו בפיילוט עבור הסדרה. ב-31 באוקטובר 2018 נודע שאלג'י סמית' יחליף את בריאן בראדלי בתפקיד שבראדלי גילם בפרק הפיילוט. עוד נודע שאוסטין אברמס לוהק לתפקיד משני בסדרה.

פריירה הודיעה שלא תחזור לעונה השלישית.

שיווק
ב-11 במאי 2019, פורסם הטריילר הראשון עבור הסדרה.

קישורים חיצוניים









 ביאורים 

הערות שוליים

קטגוריה:HBO: סדרות
קטגוריה:טרנסג'נדר בטלוויזיה
קטגוריה:סדרות דרמה אמריקאיות
קטגוריה:סדרות דרמה המשכיות
קטגוריה:סדרות טלוויזיה אמריקאיות שעלו לשידור בשנת 2019
קטגוריה:סדרות נעורים אמריקאיות
קטגוריה:תוכניות וסדרות טלוויזיה אמריקאיות מבוססות על פורמט ישראלי
קטגוריה:יצירות על התעללות מינית